Тоқаев теріс қылық жасаған 5 судьяны қызметінен босатты
"Тоқаев теріс қылық жасаған 5 судьяны қызметінен босатты" | "https://abai.kz/post/168685"
TITLE: Тоқаев теріс қылық жасаған 5 судьяны қызметінен босатты
URL: https://abai.kz/post/168685
META: "Тоқаев теріс қылық жасаған 5 судьяны қызметінен босатты" | "https://abai.kz/post/168685"
DATE: 12.05.2023
AUTHOR(s): Abai.kz
TOTAL WORDS: 339
TEXT: Мемлекет басшысы Қасым-Жомарт Тоқаев «ҚР соттарының төрағалары мен судьяларын қызметке тағайындау және қызметтен босату туралы» Президент Жарлығына қол қойды. Бұл туралы ҚР Әділет министрлігінің ресми сайтында жарияланды. Президент Жарлығына сай, мына өңірлердегі судьялар қызметінен босатылды: - Ақтөбе облыстық сотының судьясы Жапаров Еркін Мұсаханұлы тәртіптік теріс қылық жасағаны үшін судья қызметінен босату қажеттігі туралы Сот жюриінің шешімі бойынша; - Жамбыл облыстық сотының судьялары - Жұмағұлов Нұрлан Асуұлы, Сыздықова Гүлнар Коминтернқызы отставкаға кетуіне байланысты; - Түркістан облыстық сотының судьясы Жаппасова Клара Жаппасқызы отставкаға кетуіне байланысты. Астана қаласы бойынша: - Алматы аудандық сотының судьясы Смағұлова Нұргүл Ілесқызы басқа жүмысқа ауысуына байланысты; - Есіл аудандық сотының судьясы Құлақбаева Жанна Мұхтарқызы басқа жұмысқа ауысуына байланысты; - Кәмелетке толмағандардың істері жөніндегі мамандандырылған ауданаралық соттың судьясы Кушакова Марина Афанасьевна отставкаға кетуіне байланысты. Алматы қаласы бойынша: - Алмалы ауданы № 2 аудандық сотының судьясы Рамазанова Айжан Қадылбекқызы басқа жұмысқа ауысуына байланысты; - Медеу аудандық сотының судьясы Жолманова Светлана Сәтбайқызы тәртіптік теріс қылық жасағаны үшін судья қызметінен босату қажеттігі туралы Сот жюриінің шешімі бойынша. Шымкент қаласы бойынша: - Абай аудандық сотының судьясы Мылтықбаев Қанат Елемесұлы тәртіптік теріс қылық жасағаны үшін судья қызметінен босату қажеттігі туралы Сот жюриінің шешімі бойынша. Абай облысы бойынша: - Семей гарнизоны әскери сотының судьясы Жүнісбеков Асқарбек Жүнісбекұлы отставкаға кетуіне байланысты. Алматы облысы бойынша: - Мамандандырылған ауданаралық экономикалық соттың судьясы Түменбаева Алмакүл Қанапияқызы соттың айыптау үкімінің заңды күшіне енуіне байланысты. Атырау облысы бойынша: - Атырау қаласы мамандандырылған тергеу сотының судьясы Трумова Дина Шоқанқызы қайтыс болуына байланысты. Батыс Қазақстан облысы бойынша: - Орал қаласы мамандандырылған тергеу сотының төрағасы Губашев Нұрлан Ерболатұлы қайтыс болуына байланысты. Қарағанды облысы бойынша: - Қарағанды қаласы Әлихан Бөкейхан ауданы сотының судьясы Мұхатжанова Бақыт Батбекқызы отставкаға кетуіне байланысты; - Мамандандырылған ауданаралық экономикалық соттың судьясы Дурдыев Рафаил Ибрагимович отставкаға кетуіне байланысты; - Теміртау қалалық сотының судьясы Шаяхметова Айжан Ғазизқызы тәртіптік теріс қылық жасағаны үшін судья қызметінен босату қажеттігі туралы Сот жюриінің шешімі бойынша; - Теміртау қаласы әкімшілік құқық бұзушылықтар жөніндегі мамандандырылған сотының төрағасы Сыздықов Ерлан Ерғалиұлы отставкаға кетуіне байланысты. Қостанай облысы бойынша: - Лисаков қалалық сотының судьясы Ағыбаев Нұрлан Базарбайұлы отставкаға кетуіне байланысты. Abai.kz
